CELEX: 31982R0999
Language: el
Date: 1982-04-26 00:00:00
Title: Κανονισμός (EOK) αριθ. 999/82 τού Συμβουλίου τής 26ης Απριλίου 1982 περί καθορισμού τών εγγυημένων τιμών πού εφαρμόζονται στή ζάχαρη από ζαχαροκάλαμο καταγωγής υπερποντίων χωρών καί εδαφών γιά τό 1981/82

Avis juridique important

|

31982R0999

Κανονισμός (EOK) αριθ. 999/82 τού Συμβουλίου τής 26ης Απριλίου 1982 περί καθορισμού τών εγγυημένων τιμών πού εφαρμόζονται στή ζάχαρη από ζαχαροκάλαμο καταγωγής υπερποντίων χωρών καί εδαφών γιά τό 1981/82  

Επίσημη Εφημερίδα αριθ. L 118 της 01/05/1982 σ. 0001 - 0001

***** ΚΑΝΟΝΙΣΜΟΣ (ΕΟΚ) αριθ. 999/82 ΤΟΥ ΣΥΜΒΟΥΛΙΟΥ  της 26ης Απριλίου 1982  περί καθορισμού των εγγυημένων τιμών που εφαρμόζονται στη ζάχαρη από ζαχαροκάλαμο καταγωγής υπερποντίων χωρών και εδαφών για το 1981/82  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 136,  τη σύσταση της Επιτροπής,  Εκτιμώντας:  ότι, σύμφωνα με τη δήλωση αριθ. 2 που αναφέρεται στο παράρτημα του πρωτοκόλλου 7 της δεύτερης συμβάσεως ΑΚΕ-ΕΟΚ (1), η Κοινότητα εγγυάται στη ζάχαρη από ζαχαροκάλαμο, καταγωγής των υπερποντίων χωρών και εδαφών που μνημονεύονται στο παράρτημα αυτό, μεταχείριση ίδια με εκείνη που προβλέπεται στο πρωτόκολλο αριθ. 7 για τη ζάχαρη ΑΚΕ, το οποίο είναι προσαρτημένο στην εν λόγω σύμβαση·  ότι η απόφαση 80/1186/ΕΟΚ του Συμβουλίου της 16ης Δεκεμβρίου 1980 περί συνδέσεως των υπερποντίων χωρών και εδαφών με την Ευρωπαϊκή Οικονομική Κοινότητα (2), θέτει σε εφαρμογή την αρχή αυτή· ότι, σύμφωνα με το άρθρο 4 παράγραφος 4 του παραρτήματος IV της αποφάσεως αυτής, η εγγυημένη τιμή καθορίζεται κάθε χρόνο ·  ότι οι εγγυημένες τιμές, που ισχύουν το 1981/82 για τη ζάχαρη από ζαχαροκάλαμο καταγωγής κρατών ΑΚΕ, ορίστηκαν με συμφωνία υπό μορφή ανταλλαγής επιστολών με τα ενδιαφερόμενα κράτη ΑΚΕ· ότι πρέπει, λοιπόν, το Συμβούλιο να καθορίσει τις ίδιες εγγυημένες τιμές για τη ζάχαρη από ζαχαροκάλαμο καταγωγής υπερποντίων χωρών και εδαφών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η εγγυημένη τιμή, που αναφέρεται στο άρθρο 4 παράγραφος 4 του παραρτήματος IV της αποφάσεως 80/1186/ΕΟΚ, καθορίζεται για την περίοδο από 1ης Ιουλίου 1981 μέχρι 30ής Ιουνίου 1982 ως εξής:  α) για την ακατέργαστη ζάχαρη, σε 38,94 ECU ανά 100 χιλιόγραμμα·  β) για τη λευκή ζάχαρη, σε 48,16 ECU ανά 100 χιλιόγραμμα.  Οι τιμές αυτές αφορούν μη συσκευασμένη ζάχαρη, αντιπροσωπευτικού ποιοτικού τύπου, όπως καθορίζεται από την κοινοτική νομοθεσία, και νοούνται cif σε ευρωπαϊκά λιμάνια της Κοινότητος.  Άρθρο 2  Ο κανονισμός αυτός αρχίζει να ισχύει την επομένη της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιουλίου 1981.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στο Λουξεμβούργο, στις 26 Απριλίουυ 1982.  Για το Συμβούλιο  Ο Πρόεδρος  L. TINDEMANS  (1) ΕΕ αριθ. L 347 της 22. 12. 1980, σ. 1.  (2) ΕΕ αριθ. L 361 της 31. 12. 1980, σ. 1.